રાયપુર: છત્તીસગઢના નકસલ પ્રભાવિત બસ્તર વિસ્તારમાં પોલીસે એક અથડામણમાં ચાર નકસલીઓને ઢાળી દીધા છે. આ અથડામણમાં એક પોલીસ જવાન પણ ઘાયલ થયો છે. અહેવાલો અનુસાર નકસલો અને સુરક્ષા દળો વચ્ચેની અથડામણમાં છત્તીસગઢના બસ્તર જિલ્લામાં ૨૦૧૪ની લોકસભા ચૂંટણી દરમિયાન એક એમ્બ્યુલન્સને ફૂંકી મારીને સીઆરપીએફના પાંચ જવાનો અને બે નાગરિકોનાંં મોત નીપજાવનાર નકસલ કમાન્ડર પર પણ આ અથડામણમાં માર્યો ગયો છે. સુરક્ષા દળોની સંયુક્ત ટીમે માઓવાદી જન મિલિસિયાના કમાન્ડર અર્જુન સહિત ચાર નકસલીઓને ઠાર માર્યા હતા.